‘n Opwindende Novembermaand!	November 13, 2013	Liewe Lesers
Ek kan nie glo die jaar lê so te sê op sy rug nie! Waar is die tyd heen? Eergister het ek nog my Kersboom opgeslaan en vandag hoor ek alweer Jingle Bells… So tussen die rondskarrel deur is daar egter groot lekkerte wat wag vir die maand: opwindende nuwe Romanza titels deur skrywers wat bekend is vir hul lekker stories.
Titels om wat die maand verskyn:
Sê ja – Thea Holland
Om voor te begin – Magdaleen Walters
Sigeunerman – Wilreza Smit-Theron
Skoonma speel Kupido – Ida Bester
Ek is MAL oor die titels hierdie maand! Ek droom al klaar van die Sigeunerman en giggel sommer byvoorbaat vir die Skoonma wat inmeng – dit kan net sports voorspel.
Uiteindelik is die langverwagte finale aflewering in Irma Joubert se historiese romans, Tolbos, hier. Irma doen baie goed met haar Poolse boeke en die hele land, sowel as Poland self, is aan die gons oor haar boeke: beslis iemand om dop te hou.
Katrien is ’n student tydens die politieke woelinge en die Voëlvry-toer wat Suid-Afrika in die tagtigerjare tref. En in die verre Pole het ’n jong man pas duur betaal vir sy sin vir geregtigheid.
Irma Joubert se finale boek in die Trilogie
En, sommer as ‘n bonusbederf, gee LAPA ook weer die eerste twee boeke in die trilogie, Ver wink die Suiderkruis en Tussen Stasies uit, opgetof met nuwe voorblaaie!
Boek 1 in die trilogie
As ’n Duitse wesie kom Gretl ná die Tweede Wêreldoorlog Suid-Afrika toe. Vir haar oorlewing, het Jakób Kowalski besluit. Maar net Jakób ken haar groot geheim, kan dalk die vuur in haar drome verstaan. En help heelmaak.
Boek 2 in die trilogie
LAPA bederf ons met ‘n heerlike variasie leesstof hierdie maand. As jy nog nie die eerste twee boeke in Joubert se trilogie gelees het nie, moet jy dit eers aanskaf voordat jy die Tolbos begin lees. Dit is ‘n goeie idee om al drie sommer gelyk aan te skaf, juis omdat die voorblaaie nou ‘n pragtige geheel vorm, ideaal vir die boekrak. Onthou ook die lekker Romanzas – pak in saam see toe, dis ‘n moet op die strand.
Kyk uit vir grepe uit die boeke wat ek binnekort sal plaas, heerlike lusmakertjies…
Nuut uit die pen van Vera Wolmarans: Die MisverstandLusmakertjie vir Novembermaand se Romanzas One thought on “‘n Opwindende Novembermaand!”	Kristel Loots says:
November 13, 2013 at 4:08 pm	Reply	Werklik opwindende nuus. Die Romanza-boeke se omslae word al mooier. Om nie eens te praat van Irma Joubert se heerlike trilogie nie. Pragtige, pragtige boeke.